**Моето дете тръгва на детска градина**

**Съдържание**

**Добре дошли в детската градина 04**

**Детската градина като сфера на познание 05**

**Как учат децата? 06**

**Умения 07**

**Образователен план за детските градини в Долна Австрия 08**

**Портфолиото в детската градина 09**

**Образователни сфери, емоции и социални взаимоотношения 11**

**Етика, религия и общество 13**

**Език и общуване 15**

**Здраве и спорт 17**

**Естетика и изобразително изкуство 19**

**Природа и техника 21**

**Колективът на детската градина 23**

**Задължения на общината 24**

**Въпроси за детската градина 25**

**Литература 26**

Скъпи родители,

Когато едно дете тръгва на детска градина, това е един вълнуващ период за семейството. Тази брошура предоставя за Вас като родители информация относно детската градина и за това как да бъдете до Вашето дете при подготовката за голямата стъпка.

Доброто за нашите деца и балансът между работата и семейството са изключително важни за нас в Долна Австрия . Възможността за безплатно посещение на една полудневна детска градина в страната за деца от 2,5 години и грижите според индивидуалните потребности следобед следва да улеснят семействата по възможно най-добрия начин. Доброто сътрудничество между детската градина и училището е важно. Детската градина има за задача да Ви подкрепи като родители и да подготвят децата за живота добре.

Детската градина предлага на децата една интересна образователна среда. Децата получават грижи на високо ниво и могат да научат много. Детската градина трябва да съдейства на семейството да открива, насърчава и развива талантите на своето дете; да даде корени и криле на децата по своя път. Корените да бъдат подкрепа, сигурност и родолюбие, а крилете трябва да бъдат шансовете за развитие на талантите и любознателността.

В този ред на мисли пожелавам на Вас като родители и разбира се най-много на децата всичко най-хубаво в детската градина!

Д-р Ервин Прьол

Министър-председател

Добре дошли в детската градина!

‘’И във всяко начало е скрито вълшебство… (Херман Хесе)

Постъпването в детската градина е началото на нов етап от живота, който е свързан с нови преживявания и пред детето Ви се откриват разнообразни възможности за учене. Преходът от семейната среда във все още неопознатия свят на детската градина изисква от Вашето дете готовност за учене и за приспособяване. Нужно е време за него, за да привикне към новата ситуация, непознатата среда и различния дневен режим. Детето Ви временно се отделя от най-важните за него близки хора, запознава се с деца и възрастни и създава нови контакти. Детето Ви се докосва до нова досега непозната среда и все повече се стреми към самостоятелност в действията си. Това е една важна стъпка за самостоятелността на детето Ви.

За първите стъпки и срещи в тази нова среда са подходящи уводните часове, които могат да се съчетаят с ръководенето на детската градина. Тогава Вие ще имате възможността да събирате първите впечатления заедно с Вашето дете и да се запознаете с детската градина.

Потребностите на детето Ви в първите моменти на адаптация са индивидуални. Моля, обсъдете с вашия педагог въпроса за адаптацията и за посрещането, за да може детето Ви да има чувство за доверие и сигурност, а Вие да бъдете сигурни в това, че детето се чувства добре.

**Детската градина като сфера на познание**

Детската градина е един образователен аспект за деца от 2,5 до 6 год., който ще Ви подкрепи във възпитанието и насърчаването на развитието на Вашето дете.

За нас е важно да насърчаваме всяко дете по възможно най-добрия начин при неговите индивидуални умения, способности, дарби и предразположения. Образователният план за детските градини в Долна Австрия в игрова форма е есенцията на педагогическото съдействие и придружаването на Вашето дете.

Една интересна среда с разнообразни педагогически подходи и предложения в областите емоции и социални взаимоотношения, етика и общество, език и общуване, здраве и спорт, естетика и изобразително изкуство, природа и техника гарантират качествено образование за всички деца.

Децата биват мотивирани да се занимават активно с различни области чрез качествени игрови и образователни материали, както и различни стимули с цел засилване на техния интерес. Ние имаме цел да поощряваме децата така, че да могат да преживеят и да научат самостоятелно много неща като правят и усвояват разнообразни дейности и да могат да бъдат горди от това, което са постигнали, да бъдат мотивирани да искат да узнаят още повече неща. Да бъдат любопитни им помага да научават повече.

Децата биват насърчавани в своята мотивация и учене заедно със своите партньори за игри. Внимание, концентрация, социални контакти, отстояване на собствените интереси и съобразяване с околните са централни теми в образователната дейност на детската градина.

Индивидуалните дарби и потребности на децата са във фокуса на нашите педагогически предложения. Силните страни и стъпките по пътя на развитието на детето Ви са видими за Вас и за самото дете чрез систематичната педагогическа дейност с портфолиа.

Общуването с деца от различна култура ще насърчи разбирането за едно мултикултурно общество и ученето на чужди езици. За нас е важно детето Ви да се чувства добре и уверено в детската градина и да има най-добри условия за разгръщане на неговите индивидуални дарби.

**Как учат децата?**

‘’Най-великото изкуство е всичко, което децата научават или правят, да се превръща в игра.’’ (Джон Лок)

Учебните процеси представляват основата на образуванието: чрез любопитство, желание за експерименти и самостоятелност чрез учене по модел и игра, децата усвояват сами нови знания и опознават себе си и заобикалящата ги среда. Това води до по-нататъшно развитие на тяхната представа за света и за развитие на уменията им.

Фокусът на ранното обучение на децата е в развитието на уменията; приоритет на учебните процеси в ранна детска възраст е играта като най-важната форма на учене.

Важна основа за успешно протичане на образователните процеси е внимателното отношение към придружаващите възрастни. То е предпоставка за това, детето Ви да бъде открито към новото и към света.

* **Ученето е един активен процес**. За да бъде научен и запомнен новият учебен материал, детето трябва да го свързва с нещо вече познато.
* **Ученето изисква вътрешна нагласа.** Образователните предложения трябва да бъдат ориентирани в интерес на детето.
* **Ученето изисква внимание.**  Колкото по-интензивно се занимаваме с дадено нещо, толкова по-внимателни ставаме и по-добре се запомня учебния материал.
* **Ученето изисква мотивация.** Ние учим, когато любопитството на учащия е голямо.

**Умения**

Развитието на уменията е най-важното, за да се справяме успешно с всички наши задачи в живота.

Под **умение** се разбира съвкупност от знания, способности, предразположение и стратегии, от която всеки човек се нуждае, за да се справя при различни ситуации.

Децата развиват умения като **самоувереност, общителност** и **знание** чрез взаимно общуване в своята среда.

**Самоувереността** се определя като позитивна самооценка, самостоятелност, инициативност и способност да се действа на собствена отговорност.

**Общителността** означава способност за преценка и за действие в социалните сфери. Есенцията е това една личност да бъде призната, да принадлежи на дадена група и да носи отговорност. Други елементи на общителността са емпатия към другите хора, умения за работа в екип и креативност.

**Знанието** се отнася към способността за преценка и действие в различни области. Боравенето с обекти и материали като езиковото и концептуалното умение за разпознаване на свойства и на връзки са в основата на това.

Под **учебно-методическа компетентност** се разбира главно развитието на съзнанието за индивидуалните учебни процеси както и насърчаващи учебни стратегии.

**Метакомпетентност** означава способността да се оценят нивата на учене и развитие на индивидуалните умения и да се прилагат според ситуацията. Това познание за самия/самата себе си спомага за това да се решават трудни задачи.

**Образователен план за детските градини в Долна Австрия**

**Образователният план**

* допринася значително за яснотата на образователната дейност и на образователните процеси в детската градина
* предлага професионална рамка на ориентир за педагогическата дейност с деца
* съдържа педагогически и методически стимули за практиката
* представлява мост от детската градина към училището

Сред включените в образователния план области в следните страници ще намерите описания, стимули и примери за това как децата биват насърчавани в своето развитие.

**Област**

Емоции и социални отношения

Стр. 11

**Област**

Етика, религия и общество

Стр. 13

**Област**

Език и общуване

Стр. 15

**Област**

Здраве и спорт

Стр. 17

**Област**

Естетика и изобразително изкуство

Стр. 19

**Област**

Природа и техника

Стр. 21

**Портфолиото в детската градина**

‘’Най-великото изкуство е всичко, което децата научават или правят, да се превръща в игра.’’ (Джон Лок)

**Какво представлява портфолиото?**

Портфолиото прави индивидуалните стъпки в развитието, талантите и силните страни на детето Ви ясно разбираеми.

**От какво се състои портфолиото?**

Портфолиото се състои от портфолио на развитие, на преход и ‘’съкровищница’’.

**Портфолиото на развитие**

* документира уменията, дарбите и процесите на развитието на Вашето дете
* насърчава нови процеси на мислене и учене
* прави методите на учене достъпни
* води се от детето Ви заедно с неговия педагог

В брошурата **‘’Портфолиото на моята детска градина’’** са поместени рисунки, снимки, описания на преживявания, които са важни за Вашето дете – за изказа и за знанията, които е усвоило. Детето Ви ще бъде гордо от това какво е научило и какво умее.

Когато разглеждате брошурата с Вашето дете, виждате на какво се радва то и какво е важно за него. Радвайте се заедно с детето на това какво може и с какво се гордее. Ако проявявате желание, ние Ви каним сърдечно да участвате в оформлението на портфолиото-чрез снимки, странички за семейството или други съвместни дейности, с които детето ще пожелае да се занимава.

През последната година от детската градина преди тръгването на училище, детето Ви получава ‘’Портфолио на детската градина за училище’’. **Портфолиото за прехода** следва да придружава детето по време на преходния период от детската градина до училището и служи за организация на съвместната подготовка за училището. Тази брошура може да представлява ценна помощ за Вашите разговори с бъдещата учаща личност. Вие като родители решавате дали и каква информация за развитието на детето Ви в училище да направите достъпна. **Портфолиото в детската градина**

**Защо потрфолио?**

**За Вашето дете**

* Вашето дете ще бъде обучавано внимателно в своето развитие и от многобройните области на развитие, ще се занимава точно в тази, в която желае.
* Вашето дете ще се изявява със своите интереси и силни страни.
* Стимулират се мисловните процеси и се разкриват възможности за развитие.
* Вашето дете бива насърчавано да изразява своите мисли и преживявания словесно и да обменя опит.

**Вас като родители**

* Получавате още повече впечатления за ежедневието и за учебния процес в детската градина.
* Получавате повече информация за образователните дейности в детската градина.
* Вие като родители можете да участвате активно в оформлението на портфолиото на детето Ви.
* При диалози портфолиото може да създаде важни теми за разговор.

**Образователни сфери, емоции и социални взаимоотношения**

‘’Това, което прави децата силни.’’

Според психолози на развитието, ранното детство е важен период за усвояване на основни личностни умения. Детската градина предлага на децата възможността да се образоват в по-голяма извънсемейна среда и да се опитват да общуват с другите деца. В игрови и в ежедневни ситуации децата развиват стратегии за справяне с контрол на емоциите и импулсите.

Децата говорят, смеят се, спорят, за да узнаят кое създава основа за съвместна игра-с това те развиват стратегии за решаване на конфликти, научават много за себе си и за това как биват възприемани от околните.

Към социално-емоционалните умения се причисляват: общителност, самоконтрол, съобразителност, самоувереност и любознателност. Детската градина предлага една среда, която помага на децата в тяхното защитено социално пространство да се справят с нелеката задача да развиват социалните си умения.

Развиване на уменията за общуване е съществен фактор за доброто емоционално състояние на детето и с това е предпоставка за мотивацията на детето по отношение на ученето и на постиженията, както и опознаване на когнитивни образователни сфери.

**Областта на емоциите и социалните взаимоотношения**

Навлизане в емоционално-социалната област чрез преживявания като детето се научи на следното:

* да бъде наясно със своите чувства
* да се научи да регулира импулсите и чувствата си
* да изпитва емпатия
* да печели доверие, да може да влияе
* да развие самостоятелност и самосъзнание
* да поставя граници и да може да казва ‘’не’’
* да предлага и да приема помощ
* да се справя с конфликти
* да прави компромиси
* да съгласува правилата и нормите в общуването и да се съобразява с тях
* Да преодолява периоди на промяна
* да се справя активно и самостоятелно в напрегнати ситуации

**Област етика, религия и общество**

‘’Във всеки човек има нещо от всички хора, малка част от някои, но частица както никой друг.’’

Децата в детската градина се запознават с обществени ценности и норми, разликите между хората според произхода им, религиозните традиции и индивидуалните им способности.

**Ценностите** представляват основата за нормите и действията. В детската градина децата стават свидетели на ценностна система, която вероятно се отличава от тази в тяхното семейство. Ето защо те се сблъскват с различни норми на действие. Когато децата биват приети с познатата за тях ценностна система, те се сблъскват с разнообразните ценности и норми на другите деца. По този начин може да се създаде разбирателство по отношение на етиката.

**Приобщаване** по смисъла на инклузивната педагогика дава възможност на много деца да се чувстват пълноценна част от групата със своите различия и разнообразни дарби. Що се отнася до приемане на различията, може да се развие чувство на принадлежност и сигурност.

Чрез опитване на различни форми на **социално съучастие** децатамогат да поемат отговорност за тяхната среда според нивото им на развитие. Те се учат да имат свое собствено мнение, да приемат мнението на другите, както и да се застъпват за своите права и за тези на другите.

**Област етика, религия и общество**

**Учене чрез познания в областта етика, религия и общество**

* Да се развие разбирането, че всеки човек е еднакво достоен
* Да се възприема разнообразието като обогатяване
* да се придобие различна и многостранна представа за възможните роли на мъжете и на жените
* запознаване с демократичен мнения и начини на поведение
* активно участие във вземане на колективни решения
* приемане на решенията на мнозинството и развиване на чувство за закрила на малцинствата
* честване на религиозни празници, запознаване с библейски разкази
* запознанство с различни култури и религии, приемане на различията

**Област език и общуване**

‘’Езикът е облеклото на мислите.’’ Самуел Джонсън

Езикът е ключ към общуване и образование. Детският педагог поставя целенасочени задачи, за да обогати езиковите умения на децата и използва ежедневните ситуации за трайно езиково насърчаване. Ето защо диалогът между деца и възрастни има особено значение-то поставя основата за това да се разпознават интересите и потребностите на децата и да им се помага индивидуално в развитието. Положителни социални отношения към децата като емоционална сигурност са основата за успешно овладяване на езика. Най-добрата езикова подготовка се състои в активно обучение във възможно най-разнообразни реални ситуации в ежедневието.

Понятието **‘’грамотност’’** (‘’literаcy’’ от англ. ) обхваща всички познания и умения, които децата придобиват при боравенето с културата на книги, разкази и текстове още преди реалните писане и четене. Детската градина предлага една вълнуваща литературна среда и дава възможност за работа с детски текстове и литература според възрастта.

За процеса на четене и на писане се изисква способността да се работи със структурни аспекти от езика (познания по фонология). Езиковата подготовка включва също разпознаване на гласни (например в кое от имената чувате звука А: Анна, Антон, Лиза?), разпознаване на рими (например вана, кана), разделяне думите на срички (Са-би-на).

**Многоезичие:** първият език е от голямо значение за децата. Майчиният език има особена стойност, тъй като езикът и идентичността са тясно свързани. Успешно усвояване на втори чужд език се базира на умения по родния език, ето защо е важно постоянно да се развива и родния. Съществено важен ресурс е да се учат много езици във възможно най-ранна детска възраст.

**Област език и общуване**

**Учене чрез опит в езиковата област**

* естествено усвояване на чужд език чрез игрови прийоми и насърчаване, ориентирано към преживявания
* разпознаване, преживяване на многоезичието и ценене на стойността му
* запознаване с книги и текстове
* развиване на словно богатство и умение за разказване
* засилване на радостта от четенето
* разбиране на текст и смисъла му
* интерес към писането
* подготовка за разграничаване на звукове
* боравене с езика в неговата структура-познания по фонология-чуване на гласни звукове, разпознаване на рими и т.н.
* медийна компетентност

**Област здраве и спорт**

‘’Движението е елементарна форма на мислене.’’ Герд Е. Шефер

Движението е основна форма на действие и изразяване за децата. За тях това е ключова функция в рамките на развитието на когнитивните, емоционалните и комуникативните способности. Ученето се осъществява чрез движение и възприятие. Детската градина предлага на децата разнообразни дейности и стимули за физическа активност.

Децата възприемат света не само от физическа гледна точка. Възприятие означава да се тълкува и преработи възприетата информация от многобройните впечатления. С това децата подобряват способностите си да се ориентират, изразяват и организират, което е съществена предпоставка за структурирани действия и мислене.

Освен движение, децата различават своята сръчност и издръжливост, координация и пространствено мислене. Чрез фина и груба моторика те трайно развиват чувството на ориентация.

Възпитанието на тема здраве в детската градина обхваща разнообразни стимули за движение и здравословно хранене, както и съзнание за това кое е полезно за организма и как да се поддържаме в добро здраве.

**Област здраве и спорт**

**Учене чрез опит в сферата на физическото възпитание**

* развиване на ориентацията и усещане на собственото тяло
* желание за физическа активност
* познаване на собствените лимити
* развиване на сръчността, координацията (фина и груба моторика, пространствено ориентиране, ритъм, равновесие и т.н.)
* позитивна нагласа към собственото тяло
* знания за това кое е здравословно

**Естетика и изобразително изкуство**

‘’Децата са архитектите на бъдещето.’’

Обучението по изобразително изкуство дава възможност на децата да изразяват своите мисли, идеи и фантазии. Детската градина предлага една вълнуваща среда, в която децата ще могат да изразяват своята изобретателност чрез картини, музика, движения, езиково или чрез презентиране.

Всяка проява на изкуство е частица себепознание и личностно развитие. Изкуството е общуване отвъд езиковите средства, то възниква от въпроси за заобикалящия свят, от самонаблюдение, от експерименти с материали и форми.

В детската градина децата имат възможността да се запознаят с произведения на изкуството, художници и предмети както от собствената култура, така и от чуждата.

Чрез творческия процес децата изразяват собствените си идеи, което значително допринася за развитие на тяхната индивидуалност.

**Архитектура и пространствено мислене**

Хората се нуждаят от среда, която е интересна за сетивата и за чувствата. Архитектурата и педагогиката могат да допринесат много за това. В разнообразното пространство, което е ясно структурирано, децата могат да се движат свободно като спазват правилника на детската градина. Пространството е ’’третият възпитател.’’

**Област естетика и изобразително изкуство**

Обучение чрез опит в областта естетика и изобразително изкуство

* съзнание за собствената способност за изразяване
* откриване на собствените дарби
* да се даде възможност на децата за фантазия и изобретателност
* осъзнаване, че творчеството е процес на общността
* Научаване на децата на усет за естетика
* първи достъп до музика и изобразително изкуство

**Област природа и техника**

‘’Децата изследват заобикалящия ги свят.’’

Децата са любопитни, те искат да изследват, експериментират, опознават, творят и да намерят отговори на техните въпроси. Целта на детската градина е да насърчи естественото любопитство за числата, природата, техниката, физическите и химическите процеси и с това да даде стимул за учебния процес.

Много въпроси ‘’защо’’, задавани от децата се отнасят за природонаучни и технически явления. ‘’Защо има дъга?’’, Защо някои неща се залепят на магнитите?’’ Децата желаят да разберат явленията от ежедневието, затова задават конкретни и логически въпроси. Чрез експерименти и наблюдения на явленията на живата и на неживата природа детето се докосва до природонаучните теми. То се запознава със закономерности и свойства на биологичните, химичните, физичните и техническите явления.

Щом детето не получи отговори незабавно, му се предлага възможността да ги открие само, тогава узнатите отговори или учебен материал остават в паметта цял живот. Изследователският усет за други въпроси и наблюдения е активен.

С досега до процесите в природата и околната среда детето развива чувство на зачитане важността и уязвимостта на екологичното равновесие. Детето научава, че природата и околната среда си заслужават да бъдат опазвани и че всеки може да даде своя принос, за да я запази за следващите поколения.

**Област природа и техника**

**Обучение чрез опит в сферата на природата и техниката**

* Преживяване на природата
* Разбиране на процесите в природата
* Зачитане на природата и околната среда, съзнание, че те заслужават да бъдат опазвани
* игрови познания за биологични, химични и физични закономерности
* познания за математически закономерности:

Сравняване на количество и дължина

Пространствени съотношения

Връзка: Количество- числително име- цифра

**Колективът на детската градина**

**Ръководството** има задачата да организира детската градина по отношение на педагогиката и администрацията и носи отговорност за общия ред в детската градина.

**Ръководителите на групите, детските педагози,** предлагат на Вашето дете разнообразни стаи за учене и срещи в зависимост от техните потребности и способности. Чрез целенасочена педагогическа дейност детето Ви бива насърчавано и придружавано в своето личностно развитие по възможно най-добрия начин в спокойна атмосфера.

**Придружителите** съдействат при образователната дейност на детските педагози.

**Специалните педагози** заедно с детските педагози насърчават децата със специални потребности в развитието им и в силните им страни.

**Интеркултурните сътрудници** заедно с детските педагози съдействат за естественото усвояване на чужди езици от деца от различни култури. Чрез многоезичието детето узнава, че то е станало съставна част от групата и че по този начин езиковата компетентност на всички деца се подобрява.

**Задължения на общината**

Общината подкрепя финансово детската градина и е носи отговорност за:

* Приема на Вашето дете
* Назначаването на придружителите на децата и на асистиращите кадри
* Изграждането, обзавеждането и оборудването на детската градина
* Организация на работното време, съобразено с Вашите потребности
* Придружаване по време на ваканции
* Организиране на обяда
* Определяне и събиране на всички суми за покриване на разходите
* Споразумяване за интеграция

**Въпроси за детската градина**

Детската градина на Вашето дете е първото място за информация и за контакти за Вас като родители. Ръководителите на групите и ръководството на детската градина с удоволствие ще изпълнят желанието Ви.

За повече информация и желания, моля, обърнете се към отговорната за Вашата област инспекция на детската градина:

**Област Адрес Телефон**

3300Амщетен, Ул. Прайнсбахер 11 07472/9025/10530

**АМЩЕТЕН БАДЕН** 2500 Баден, Ул. Шварц 50 02252/9025/11610

(\*без общините от бившата

Област Ебрайхсдорф

**Брук Лайта** 2460 Брук/Лайта, Ул. Фишнамендер 10 02162/9025/11207

(с общините от бившата област Ебрайхсдорф\*)

**ГЕНЗЕРНДОРФ** 2230 Гензерндорф, Ул. Шьонкирхнер 1 02282/9025/10226

**ГМЮНД** 3910 Цветл, Щатценберг 1 02822/9025/11438

**ХОЛАБРУН** 3580 Хорн, Ул. Фрауенхофнер 2 02982/9025/11317

**ХОРН** 3580 Хорн, Ул. Фрауенхофнер 2 02982/9025/11317

**КОРНОЙБУРГ** 2100 Корнойбург, Банкманринг 5 02262/9025/11217

**КРЕМС, ГРАД КРЕМС** 3500 Кремс, Дринквелдергасе 15 02732/9025/11381

**ЛИЛЕНФЕЛД** 3270Шайбс, Площада на кметството 5 07482/9025/11246

**МЕЛК** 3390 Мелк, Ул. Абт Кртл 23 02752/9025/11405

**МИСТЕЛБАХ** 2130 Mистелбах, Главен площад 4/5 02572/9025/11245

**МЬОДЛИНГ** 2340 Мьодлинг, Ул. Бан 2 02236/9025/11495

**НОЙНКИРХЕН** 2620 Нойнкирхен, Ул. Пайшингер 17 02635/9025/10310

**ШАЙБС** 3270 Шайбс, Площада на кметството 5 07482/9025/11246

**СВ. ПЬОЛТЕН** 3109 Св. Пьолтен, Бишофтайх 1 02742/9025/37840

**СВ. ПЬОЛТЕН-ГРАД** 3270 Шайбс, Площада на кметството 5 07482/9025/11246

**TУЛН** 3430 Тулн, Главен площад 33 02262/9025/11299

**ВАЙДХОФЕН/YBBS** 3270 Шайбс, Площада на кметството 5 07482/9025/11246

**ВАЙДХОФЕН/THAYA** 3910 Цветл, Щатценберг 1 02822/9025/11438

**ВР. НОЙЩАТ** 2700 Вр. Нойщат, Ул. Унгаргасе 33 02622/9025/11307

**ВР. НОЙЩАТ-ГРАД** 2700 Вр. Нойщат, Ул. Унгаргасе 33 02622/9025/11307

**ВИЕНА ОКОЛНОСТ** 3400 Клостерннойбург, Ул Леополд 21 02243/9025/10309

**ЦВЕТЛ** 3910 Цветл, Ул. Щатценберг 1 02822/9025/11438

Служба на правителството на Долна Австрия, Отдел детски градини, Ул. Виен 54, Б 3109 Св. Пьолтен, Тел: 02742/9005/13238, Факс: 02742/9005/13595, Имейл: [post.k5@noel.gv.at](mailto:post.k5@noel.gv.at),

Internet: http: //www.noe.gv.at/Kindergarten

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Общините на бившата област Ебрайхсдорф са Ебрайхсдорф, Гюнзелдорф, Обервалтерсдорф, Потендорф, Рейзенберг, Зайберсдорф, Теесдорф, Трумау, Блумау-Нойрисхоф, Митерндорф на Фиша и Татендорф

**Литература**

Образователен план за детските градини в Долна Австрия

[www.noe.gv.at/kindergarten](http://www.noe.gv.at/kindergarten)

Закон за детските градини 2006 Долна Австрия

LGBl. 5060 по настоящата действаща рамка

[www.noe.gv.at/kindergarten](http://www.noe.gv.at/kindergarten) Рубрика: Правата в детските градини на Долна Австрия

**Издателство**: Служба на правителството на Долна Австрия Отдел детски градини, Ул. Виен 54, Б 3109 Св. Пьолтен, Тел: 02742/9005/13238, Факс: 02742/9005/13595, Имейл: [post.k5@noel.gv.at](mailto:post.k5@noel.gv.at),

Интернет адрес: http: //www.noe.gv.at/Kindergarten

; Редакция: Д-р Ренате Щегер, Ева Щруднер, Магистър Дорис Кирхнер; Графика: Хелмут Киндлингер ; Снимки: Edition Lammerhuber; Печат и разпространение: Druckservice Muttenthaler GmbH, Ybbser Straße 14, 3252 Petzenkirchen.